**ANUNŢ**

Institutul National al Magistraturii are plăcerea de a vă informa cu privire la organizarea următoarei activități:

# Nume ACTIVITATE

Couples and Parenthood in the European Judicial Area: From Brussels IIa Regulation to Judical Practice

# PERIOADA ŞI LOCUL DE DESFĂŞURARE

06-07 septembrie 2017, Paris, Franţa

# Limba în care se desfăşoară

Engleză şi franceză

# Organizator

# Şcoala Naţională de Magistratură din Franţa (ENM)

**DESCRIERE**

Libertatea de mişcare în cadrul Uniunii Europene a a condus la creşterea în timp a numărului de cupluri de naţionalităţi diferite. Ca urmare a acestui lucru, numărul procedurilor matrimoniale cu elemente internaţionale a crescut semnificativ. Aceste proceduri au devenit o parte importantă a muncii judecătorilor de dreptul familiei.

Acest simpozion va prezenta rezultatele unui studiu internaţional asupra implementării Regulamentului Bruxelles 2a de către judecătorii şi procurorii din diferite state ale UE. Din ianuarie 2016, un consorţiu format din institutele de formare judiciară şi universităţile din Franţa, Italia şi România identifică şi analizează implementarea Regulamentului în două instanţe pilot/ţară. Studiul urmăreşte să identifice posibilele dificultăţi întâmpinate de judecători şi procurori şi să găsească cele mai potrivite soluţii pentru implementarea Regulamentului.

# Finanţare

Costurile privind transportul internaţional vor fi suportate în mod direct de către organizatori.

Costurile privind acoperirea cazării, a meselor şi a transportului local vor fi rambursate de către organizatori prin intermediul unei diurne în cuantum de cca 200 euro/noapte.

# Cui se adresează

# Judecătorilor, procurorilor şi altor practicieni în drept

**NUMĂR DE LOCURI**

# 20 de locuri

# INM va alcătui și o listă de rezervă (maxim 4 persoane), la care se va apela în situația renunțării unuia/unora dintre magistrații selectați, precum și în situația în care România va primi mai multe locuri.

# DOCUMENTE NECESARE PENTRU ÎNSCRIERE

* CV actualizat-cuprinzând date de contact (telefon, fax, e-mail) – limba română;
* scrisoare de intenție – limba română;
* certificat de competență lingvistică (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail diana.carpen@inm-lex.ro,** **în atenția d-nei Diana Georgiana CARPEN.**

# Termen înscriere

**28 iunie 2017**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.*

# Persoana de contact

Persoana de contact pentru acest program este d-na Diana Georgiana CARPEN, personal de specialitate juridică asimilat magistraților, tel. 021/40 76 248, diana.carpen@inm-lex.ro

# IMPORTANT!

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.